Liquigas Malta fetħet kawża l-Qorti kontra Easygas u żewġ distributuri dwar mili llegali ta' ċilindri tagħha. Fi stqarrija, il-Liquigas qalet li l-pulizija għadha ma resqitx akkużi kontra persuni identifikati minkejja li għadda xahar minn meta ngħatat evidenza li turi mili taċ-ċilindri fil-bitħa ta' Easygas f'Ħal-Luqa. L-istess evidenza ngħatat ukoll lill-Awtorità ta' Malta għar-Riżorsi (MRA) u lill-Awtorità ta' Malta għall-Kompetizzjoni u għall-Affarijiet tal-Konsumatur, wara li sar protest ġudizzjarju fit-18 ta' Diċembru 2013. Il-persuni li jidhru fil-filmat jimlew iċ-ċilindri kienu impjegati ta' Easygas u żewġ distributuri tal-gass, li kienu qed jużaw tagħmir mhux addattat. Tgħid ukoll li siġilli foloz ta' Liquigas kienu qed jintużaw biex b'hekk iqarrqu bil-konsumaturi. Il-Liquigas qed tiġbor mid-djar u negozji ċ-ċilindri mhux użati b'siġilli foloz u tibdilhom mingħajr ħlas addizzjonali. Ħalli kumment hawn b'ismek u kunjomok. .td_uid_3_5ee4dee621724_rand.td-a-rec-img{text-align:left}.td_uid_3_5ee4dee621724_rand.td-a-rec-img img{margin:0 auto 0 0}